नई दिल्‍ली में पहली बार केन्द्रीय मानव संसाधन विकास मंत्री श्री प्रकाश जावड़ेकर ने स्‍कूल पूर्व से उच्‍च माध्‍यमिक स्‍तर पर राज्‍यों को समर्थन देते हुए स्कूली शिक्षा के लिए एक समेकित योजना ‘समग्र शिक्षा’ योजना लांच की। इसके माध्यम से शिक्षा का स्तर सुधरेगा और तकनीकी का इस्तेमाल कर विद्यार्थी और शिक्षक ज्यादा सशक्त होंगे। समग्रा शिक्षा एक ऐसा कार्यक्रम है जो प्री-स्कूल से कक्षा 12 के स्तर तक सीखने को एकीकृत करता है और सर्व शिक्षा अभियान (SSA) और राष्ट्रीय माध्यमिक शिक्षा अभियान (RMSA) और शिक्षक शिक्षा (TE) के तत्वों को समाहित करता है।इस योजना के अंश निम्नानुसार हैं: गुणवत्ता शिक्षा का प्रावधान, स्कूल शिक्षा में सामाजिक और लिंग अंतर को ब्रिजिंग, शिक्षकों की गुणवत्ता में सुधार के लिए शिक्षक शिक्षा संस्थानों जैसे SCERT और डाइट को मजबूत करना इत्यादि।